nahid-hub/BLUGE-bengali-wikipedia-section-title-prediction huggingface dataset:
সাবিনা ইয়াসমিন, যিনি চার দশকেরও বেশি সময় ধরে গানের ভুবনে বিচরন করছেন, বাংলাদেশের ইতিহাসে একমাত্র রুনা লায়লা ছাড়া তার সমকক্ষ হয়ে আর কেউ বোধ হয় এত লম্বা সময় ধরে আধিপত্য বজায় রেখে চলতে পারেননি। গত কয়েক দশকে তিনি সর্বমোট কত হাজার গান গেয়েছেন তার সঠিক হিসেব হয়তো সাবিনা নিজেও দিতে পারবেন না, তবে মরমী শিল্পী সেই আব্দুল আলীম থেকে শুরু করে একালের কোন উঠতি গায়কের সাথেও অবিরাম গেয়ে চলেছেন একের পর এক গান। সুযোগ পেয়েছেন উপমহাদেশের বরেণ্য সুরকার আর. ডি. বর্মণের সুরে গান গাওয়ার, বিখ্যাত কিশোর কুমারের ও মান্না দের সাথেও ডুয়েট গান গাওয়ার। ১৯৮৫ সালে গানের জন্য ভারত থেকে 'ডক্টরেট" ও লাভ করেছেন। সাধারণত চলচ্চিত্রের গানেই তিনি বেশি কন্ঠ দিয়েছেন। চলচ্চিত্রে প্রায় ১২ হাজারের মতো গান করছেন তিনি। ১৪ বার জিতেছেন জাতীয় পুরস্কার।

সঠিক অনুচ্ছেদ শিরোনাম কোনটি?
titleA. গানের ভুবনে বিচরণ
titleB. সম্মাননা
titleC. প্রাথমিক জীবন
titleD. সাম্প্রতিক অ্যালবাম
উত্তর: titleA
ফ্রিৎস জুইকি কোমা স্তবকে ভিরিয়াল উপপাদ্য প্রয়োগ করে বুঝতে পেরেছিলেন যে মোট ভরের বিশাল একটা অংশ দেখা যাচ্ছে না। তিনি স্তবকের প্রান্তের দিকে অবস্থিত ছায়াপথগুলোর গতিবেগ থেকে মোট ভর নির্ণয় করেন, তারপর এই ভরকে তুলনা করেন মোট ছায়াপথের সংখ্যা ও স্তবকের সার্বিক উজ্জ্বলতা থেকে প্রাপ্ত ভরের সাথে তুলনা করে দেখেন,পর্যবেক্ষণযোগ্য ভরের তুলনায় ৪০০ গুণ বেশি ভর স্তবকটিতে থাকার কথা। প্রান্তের ছায়াপথগুলোর বেগ এতো বেশি যে দৃশ্যমান পদার্থের মহাকর্ষ বল দিয়ে তা ব্যাখ্যা করা যায় না। অন্য কথায়, স্তবকের মহাকর্ষ বল ছায়াপথগুলোকে ধরে রাখার জন্য যথেষ্ট নয়। সেই থেকে জুইকি অনুমান করেন যে অনেক পদার্থ অদৃশ্য বা গুপ্ত অবস্থায় আছে। পরবর্তীতে এর পক্ষে আরও অনেক পর্যবেক্ষণমূলক প্রমাণ পাওয়া গেছে।

সঠিক অনুচ্ছেদ শিরোনাম কোনটি?
titleA. তমোপদার্থ গবেষণার ইতিহাস
titleB. মহাবিশ্বের ঘনত্ব
titleC. পর্যবেক্ষণমূলক প্রমাণ
titleD. কোয়ান্টাম মহাকর্ষ
উত্তর: titleC
ভারতের ২০১১ সালের আদম শুমারি অনুসারে উত্তর দিনাজপুর জেলার সাক্ষরতার হার ৫৯.০৭% (৭ বছর বা তার বেশি বয়সীদের ক্ষেত্রে)। রায়গঞ্জ মহকুমার সাক্ষরতার হার ৬৬.৯৪%, ইসলামপুর মহকুমার ৫২.৪০%। 

নিচে সারণিতে দেওয়া হয়েছে (সংখ্যার তথ্য) ২০১২-১৩ সালের উত্তর দিনাজপুর জেলার শিক্ষাব্যবস্থার একটি বিস্তৃত চিত্র: 

নিম্নলিখিত প্রতিষ্ঠানগুলি ইসলামপুর মহকুমায় অবস্থিত:


সঠিক অনুচ্ছেদ শিরোনাম কোনটি?
titleA. প্রশাসনিক ইউনিট
titleB. শিক্ষা ব্যবস্থা
titleC. স্বাস্থ্যসেবা
titleD. ব্লক
উত্তর: titleB
মূল নিবন্ধ - বামিয়ান শহর

বামিয়ানের ঐতিহ্যবাহী পর্বতগাত্রটি থেকে একটু দূরেই ঐ একই নামের একটি ছোট শহর অবস্থিত। উপত্যকায় এটিই একমাত্র শহর। ছোট্ট এই শহরটিতে ১৯৭৯ সালেও লোকসংখ্যা ছিল মাত্র ৭৩৫৫ জন। এত ছোট হওয়া সত্ত্বেও ১৯৬৪ সালে নতুন তৈরি জনবিরল প্রদেশটির প্রধান কেন্দ্র হিসেবে এই শহরটিকেই নির্বাচন করা হয়। এরপর থেকেই এই শহরটি প্রশাসনিক কেন্দ্র হিসেবে দ্রুত বেড়ে উঠতে শুরু করে। এছাড়া এই শহরেই উপত্যকার মূল বাজারটিও অবস্থিত। ব্যস্ত এই বাজারটিতে ১৯৭৯ সালে ৩০০-৪০০টি দোকান ছিল। তখন সপ্তাহে দু'দিন - সোমবার ও বৃহস্পতিবার, এই বাজার বসত। ঐ দু'দিন সারা উপত্যকা থেকে এখানে মানুষের সমাগম ঘটত। শহরটি একটিমাত্র মূল রাস্তার দু'পাশে গড়ে ওঠে। তবে এই গড়ে ওঠার নির্দিষ্ট কোনও পরিকল্পনার কোনও ছাপ এর চেহারার মধ্যে পাওয়া যায় না। ফলে স্বাভাবিকভাবেই শহরটির নাগরিক পরিষেবা খুব উন্নত মানের নয়। বিদ্যুৎ, জ্বালানী গ্যাস ও জলের জোগান যথেষ্ট অনিয়মিত। যাতায়াতের সুবিধা বর্তমানে আগের চেয়ে অনেক উন্নত, তবে প্রয়োজনের তুলনায় এখনও তা যথেষ্টই কম ও অপ্রতুল। শহরের নিকটে একটি ছোট বিমানবন্দর আছে বটে, কিন্তু তার রানওয়ে বাঁধানো নয়। সেখানে অনিয়মিত কিছু বিমান ওঠানামা করে। ২০১৩ সালের হিসেবেও সমগ্র উপত্যকাটির জনসংখ্যা মাত্র ৮০,৯০০ জন।

এই উপত্যকার মূল অধিবাসী হাজারা উপজাতির মানুষদের অন্যতম প্রধান সাংস্কৃতিক কেন্দ্র হল এই শহর।

সঠিক অনুচ্ছেদ শিরোনাম কোনটি?
titleA. সাম্প্রতিক ইতিহাস
titleB. বামিয়ান উপত্যকার ঐতিহাসিক নিদর্শনসমূহ
titleC. ভৌগলিক অবস্থান
titleD. বর্তমান বামিয়ান শহর
উত্তর: titleD
ডি জুরি রাষ্ট্র শব্দবন্ধটির উৎপত্তি ল্যাটিন ভাষা থেকে। ল্যাটিন ডি জুরি অর্থ আইনত। অর্থাৎ ডি জুরি রাষ্ট্র মানে আইনত স্বাধীন ও সার্বভৌম রাষ্ট্র। রাষ্ট্র গঠনের চারটি মৌলিক উপাদান (ভূমি, জনসংখ্যা, সরকার ও সার্বভৌমত্ব) বাদে এর বাড়তি আরো একটি যোগ্যতা আছে। সেটি হলো, স্বীকৃতি। অর্থাৎ অন্যান্য আইনত স্বাধীন রাষ্ট্রের স্বীকৃতি। স্বাধীন-সার্বভৌম রাষ্ট্র বলতে সাধারণত আইনত স্বাধীন রাষ্ট্রই বোঝায়। যেমন- বাংলাদেশ, ভারত বা পাকিস্তান; এগুলো ডি জুরি রাষ্ট্রের উদাহরন।

সঠিক অনুচ্ছেদ শিরোনাম কোনটি?
titleA. ডি জুরি রাষ্ট্র
titleB. ডি ফ্যাক্টো রাষ্ট্র
titleC. ওয়েস্টফেলিয় সার্বভৌমত্ব
titleD. রাষ্ট্রের উদ্ভব
উত্তর: titleA
টেসলার পর্যায়ক্রমিক তড়িৎ এর উপর কাজকে অনেকে তড়িৎ যুদ্ধ বলে। যা মূলত টমাস এডিসন এবং জর্জ ওয়াশিংটন এর মধ্যে চলত। টেসলার বিশেষ পদ্ধতির মাধ্যমে ওয়াশিংটন হাউজের অনেক উন্নতি হয় এবং ওয়াশিংটন হাউজের এসি মোটর তৈরি হয় এডিসন এর ডিসি মোটরের সাথে সাথেই।
১৮৯৩ সালে জর্জ ওয়াশিংটন হাউজ, শিকাগোতে ওয়ার্ল্ড কলম্বিয়ান প্রতিযোগিতায় এসি মোটরের কারণে জয়ী হন। তার প্রতিপক্ষ এডিসন এর ডিসি মোটরকে তিনি পরাজিত করেন সেই ওয়ার্ল্ড ফেয়ারে। এটা ছিল পর্যায়ক্রমিক তড়িৎ শক্তির সূচনার ইতিহাস। যা ওয়াশিংটন হাউজ নিরাপদে এবং শান্তভাবে আমেরিকান জনগণ এর মাঝে এনেছিলেন। এই কলম্বিয়ান প্রদর্শনীতে টেসলা ইউরোপ এবং আমেরিকার তড়িৎ এর পার্থক্য তুলে ধরেন। তিনি উচ্চ ভোল্টেজে, উচ্চ স্পন্দন এবং পরযায়ক্রমিক তড়িৎ এর তারবিহীন বাতি প্রদর্শন করেন। টিনের পাত দিয়ে দুটি কঠিন রাবারের প্লেটের ঘরের মধ্যে স্থাপিত করা হয়। এটার দূরত্ব ছিল প্রায়ই ১৫ ফুট এবং ট্রান্সফরমার থেকে তারের মাধ্যমে টার্মিনালে তড়িৎ প্রবাহ ছিল। যখন তড়িৎ প্রবাহ শুরু হত, টিউব বাতি যেগুলো তারের সাথে সরাসরি যুক্ত ছিল না কিন্তু পর্যায়ক্রমে এর মাঝে ছিল সেগুলো জ্বলে উঠত। এটি টেসলার ২ বছর আগে লন্ডনে করা পরীক্ষার মতন ছিল। সেখানে তারা এর ফলাফল দেখে আশ্চর্য হয়েছিল।
টেসলা চুম্বক ক্ষেত্রের ঘূর্ণনের নীতি ব্যাখ্যা করেন এবং কীভাবে কপার এগ কাজ করে আবেশ মোটর দ্বারা তার ব্যাখ্যা দেন। এই যন্ত্রটি কলম্বাস এগ নামে পরিচিত ছিল।
১৮৯২ সালে এডিসন এর কোম্পানি শক্তিশালী হতে থাকে জে পি মরগানকে দ্বারা এবং এর ফলে ওয়াশিংটন হাউজের সাথে নতুন করে আরেকটি যুদ্ধের সৃষ্টি হয়। ১৮৯৬ সাল পর্যন্ত এটি মাত্র এই দুটি কোম্পানির মধ্যে ছিল কিন্তু এর পর থেকে ওয়াশিংটন হাউজ টাকার যুদ্ধ শুরু করেন। তখন নিরাপত্তার জন্য ওয়াশিংটন হাউজ টেসলাকে তার এসি মোটর প্রকল্প দেখিয়ে ব্যাংক থেকে ঋণ নেয়ার জন্য চাপ দিতে থাকে। কিন্তু টেসলা বলেন যে এভাবে চলতে থাকে তিনি ওয়াশিংটন হাউজ এর নিয়ন্ত্রণ করতে পারবেন না। ওয়াশিংটন হাউজ টেসলাকে ২,১৬,০০০ ডলারের বিনিময়ে পর্যায়ক্রমিক তড়িৎ প্রকল্পের সাথে অনুমতির পরিবর্তন করতে চান। এতে করে পর্যায়ক্রমিক তড়িৎ জনপ্রিয়তা অনেক বাড়তে থাকে। প্রতি হর্স পাওয়ার এর জন্য আড়াই ডলার ঘোষণা করা হয়।

সঠিক অনুচ্ছেদ শিরোনাম কোনটি?
titleA. এক্স- রে পরীক্ষা
titleB. এসি এবং আবেশ মোটর
titleC. তড়িৎ যুদ্ধ
titleD. ওয়েরডেন ক্লিফ
উত্তর: titleC
যথাযথ বাংলা সাহিত্যের ইতিহাস শুরু হয় শ্রীকৃষ্ণকীর্তন এবং বৈষ্ণব পদাবলির মতো প্রাথমিক বৈষ্ণব সাহিত্যের পরে রামায়ণ ও শ্রীকৃষ্ণ বিজয়ের মতো অনুবাদ সাহিত্যের দ্বারা। মধ্যযুগে চৈতন্য মহাপ্রভুর জীবন ও শিক্ষার উপর সাহিত্য রচনাগুলি রচিত হয়েছিল। এই সময়টিতে শাক্ত পদাবলীর উত্থান ঘটেছিল। মধ্যযুগে বাঙালি হিন্দু সাহিত্যের বৈশিষ্ট্য হ'ল মঙ্গলকাব্য যা বিভিন্ন হিন্দু দেবদেবীদের প্রায়শই লোকজগতবাদী পটভূমি ব্যবহার করে মহিমান্বিত করে।

প্রারম্ভিক আধুনিক সময় বিশেষত বাঙালি সংবাদমাধ্যমের উত্থানের পরে সাহিত্যিক ক্রিয়াকলাপে এক ঝাঁকুনির সৃষ্টি হয়েছিল। প্রথম বাঙালি গদ্য রাজা প্রতাপাদিত্য চরিত্র এই সময়ে রচিত হয়েছিল। রেনেসাঁ আধুনিক বাংলা সাহিত্যে একটি দ্রুত বিকাশ ঘটিয়েছে। আধুনিক শাস্ত্রীয় সাহিত্যের বেশিরভাগ মহাকাব্য, কবিতা, উপন্যাস, ছোট গল্প এবং নাটক রচিত হয়েছিল এই সময়ে। বঙ্গীয় সাহিত্য পরিষদ যা পরে বঙ্গীয় সাহিত্য পরিষদ হিসাবে পরিচিতি লাভ করেছিল তা প্রতিষ্ঠিত হয়েছিল। রেনেসাঁর সময় সাহিত্যের বিকাশের অবসান ঘটে রবীন্দ্রনাথের সাহিত্যে নোবেল পুরস্কারে।

দেশ বিভাগের পরবর্তী সময়ে বাঙালি হিন্দুরা হাংরি প্রজন্ম, নতুন কবিতা এবং লিটল ম্যাগাজিন আন্দোলনের পথিকৃত হয়েছিল। শেষ অবধি, তাদের মধ্যে কয়েকজন সমসাময়িক ইংরেজি সাহিত্যে তাদের ছাপ ফেলেছে।

সঠিক অনুচ্ছেদ শিরোনাম কোনটি?
titleA. পশ্চিমবঙ্গ ছাড়া অন্য ভারতীয় রাজ্যগুলিতে
titleB. ইতিহাস
titleC. সাহিত্য
titleD. ভৌগোলিক বন্টন
উত্তর: titleC
পাশ্চাত্য জগতে অদ্বৈত বেদান্ত মূলত একটি দার্শনিক মত হিসেবে প্রচলিত। তবে এতে একটি সন্ন্যাস প্রথাও আছে। দর্শন ও সন্ন্যাস এই মতে অঙ্গাঙ্গীভাবে জড়িত:
শঙ্করকে শিবের অবতার মনে করা হয়। একদণ্ডী সন্ন্যাসীদের একাংশকে দশটি নামের অধীনে এনে তিনি দশনামী সম্প্রদায় স্থাপন করেন। অবশ্য একদণ্ডী সন্ন্যাসীদের অনেকগুলি ধারা দশনামী সম্প্রদায়ের বাইরেই থেকে যায়।

আদি শঙ্কর চারটি মঠের অধীনে দশনামী সম্প্রদায়ের সন্ন্যাসীদের সংগঠিত করেন। এই চার মঠের প্রধান কার্যালয় ছিল পশ্চিমে দ্বারকা, পূর্বে জগন্নাথ পুরী, দক্ষিণে শ্রীঙ্গেরি ও উত্তরে বদরিকাশ্রম। প্রতিটি মঠের প্রধান হয়েছিলেন শঙ্করের চার প্রধান শিষ্যের এক একজন। এঁরাই বেদান্ত সম্প্রদায়কে নেতৃত্ব দিয়েছিলেন।

পাণ্ডের মতে, শঙ্কর নিজে এই মঠগুলি স্থাপন করেননি। ঋষি বিভান্দক ও তার পুত্র ঋষ্যশৃঙ্গ এগুলিকে আশ্রম হিসেবে প্রতিষ্ঠা করেছিলেন। উত্তরাধিকার সূত্রে শঙ্কর দ্বারকা ও শ্রীঙ্গেরির আশ্রম দুটি পান। অন্য দুটি আশ্রমের ক্ষেত্রে তিনি শৃঙ্গবেরপুরা থেকে বদরিকাশ্রমে এবং অঙ্গদেশ থেকে জগন্নাথ পুরীতে আশ্রম স্থানান্তরিত করেন।

এই দশ সম্প্রদায়ের সন্ন্যাসীদের মধ্যে মতবিশ্বাস ও ধর্মানুশীলন-সংক্রান্ত পার্থক্য আছে। এগুলির একাংশ শঙ্করের চালু করা নির্দিষ্ট বিধির অধীনে পড়ে না। দশনামী সম্প্রদায় আদি শঙ্করের নির্দেশ মেনে চললেও, এদের কেউ কেউ মতবিশ্বাস ও ধর্মবিশ্বাসের ব্যাপারে পুরোপুরি স্বাধীন। তারা শঙ্কর মঠের অধীনতা আনুষ্ঠানিকভাবে স্বীকার করেন না।

অদ্বৈত সম্প্রদায় শৈব নয়। যদিও শৈবধর্মের সঙ্গে এই মতের যোগ ঐতিহাসিক: 
অবশ্য সমসাময়িক শঙ্করাচার্যেরা বৈষ্ণব সম্প্রদায় অপেক্ষা শৈব সম্প্রদায়ের দ্বারাই বেশি প্রভাবিত। অদ্বৈত ধারার গুরুদের সবচেয়ে বেশি প্রভাব দেখা যায় স্মার্তদের মধ্যে। এঁরা হিন্দুধর্মের ভক্তিবাদী ধারার সঙ্গে বৈদিক আচার-অনুষ্ঠানের মিলন ঘটিয়েছেন।

নাকামুরার মতে, এই মঠগুলি শঙ্করের দ্বারা প্রভাবিত। এই প্রবানের কারণটিকে তিনি বলেছেন "প্রতিষ্ঠানগত"। তার প্রতিষ্ঠিত মঠগুলি আজও বিদ্যমান আছে এবং সেগুলি শঙ্করের শিক্ষা ও প্রভাবকে সংরক্ষণ করে। যদিও তার পূর্ববর্তী অন্যান্য পণ্ডিতদের রচনাবলি হারিয়ে গিয়েছে।

নিচের সারণিতে আদি শঙ্করের প্রতিষ্ঠিত চারটি "আম্নায় মঠ"-এর বিস্তারিত বিবরণ দেওয়া হল:
সঠিক অনুচ্ছেদ শিরোনাম কোনটি?
titleA. অদ্বৈত মঠ
titleB. বেদান্তীকরণ
titleC. প্রামাণিক ধর্মগ্রন্থ
titleD. আধুনিক কালে বুদ্ধের প্রশংসা
উত্তর: titleA
১৯৮১-৮২ মৌসুমে বেশ সুন্দরভাবে খেলেন। এনএসডব্লিউ’র বিপক্ষে ৭২ ও ওয়েস্ট ইন্ডিজের বিপক্ষে ৮৮ রান তুলেন। গ্রাহাম ইয়ালপের আঘাতপ্রাপ্তির ফলে রিক ডার্লিংকে অস্ট্রেলিয়ার একদিনের দলে খেলার জন্যে পুণরায় আমন্ত্রণ জানানো হয়। পাকিস্তানের বিপক্ষে ৪১ রান করেন। গ্রেইম উডের সাথে আরও একটি রান-আউটের ঘটনা ঘটান। তাসত্ত্বেও, অস্ট্রেলিয়ার দ্বিতীয় সর্বাধিক রান সংগ্রহকারী হন।

পরের ইনিংসগুলোর মধ্যে ওয়েস্ট ইন্ডিজের বিপক্ষে ৫ ও পাকিস্তানের বিপক্ষে ৩৫ করলেও আবারও ডার্লিং রান আউট হন। পাকিস্তানের বিপক্ষে ৭৪ রান করেন। রান আউট হলেও অস্ট্রেলিয়ার সর্বোচ্চ রান সংগ্রহকারী হন। খেলায় পাকিস্তান জয়লাভ করে। সর্বনিম্ন রানগুলোর ক্ষেত্রে ওয়েস্ট ইন্ডিজের বিপক্ষে ৭, পাকিস্তানের বিপক্ষে রান-আউটের পূর্বে ৫ ও ওয়েস্ট ইন্ডিজের বিপক্ষে ২০ রান তুলেন। সাউথ অস্ট্রেলিয়ার সদস্যরূপে পাকিস্তানী একাদশের বিপক্ষে ১৩২ ও অপরাজিত ৫৮ রান করেন। তাসত্ত্বেও, একদিনের দল থেকে তাকে বাইরে রাখা হয়।

ভিক্টোরিয়ার বিপক্ষে ১৩৪ রান করেন। এরফলে, একদিনের দলে তাকে ফিরিয়ে আনা হয়। ক্যানবেরা টাইমসে উল্লেখ করা হয় যে, ব্যাট হাতে নিয়ে ডার্লিং বেশ ভালো করেছেন। দল নির্বাচকমণ্ডলী দলের প্রয়োজনে তার ভালোভাবে ফিরে আসার প্রত্যাশা করছেন। এ মৌসুমে তিনি ইতোমধ্যে ৬৫৯ রান তুলেছেন। এছাড়াও, অতিরিক্ত হিসেবে কভার অঞ্চলে দূর্দান্ত ফিল্ডিং করে থাকেন।

ওয়েস্ট ইন্ডিজের বিপক্ষে কার্যকর ৩৪ রান তুলে অস্ট্রেলিয়ার বিজয়ে ভূমিকা রাখেন। পরের খেলায় ১৪ রান তুলেন। এরফলে, ডেভিড হুকসকে প্রাধান্য দিয়ে তাকে পুণরায় দলের বাইরে রাখা হয়। অ্যাডিলেড টেস্টে ওয়েস্ট ইন্ডিজের বিপক্ষে গ্রেগ চ্যাপেল ও কিম হিউজ যদি ফিল্ডিংয়ে অনুপযোগী বলে গণ্য হন এ কারণে তিনি ও হুকস অতিরিক্ত খেলোয়াড় হিসেবে দলে থাকেন।

ঐ বছরের অন্যান্য গুরুত্বপূর্ণ ইনিংসের মধ্যে তাসমানিয়ার বিপক্ষে ৮৮ ও ৫২ এবং ওয়েস্ট অস্ট্রেলিয়ার বিপক্ষে ১২১ রান সংগ্রহ অন্যতম ছিল। এছাড়াও, ম্যাকডোনাল্ডস কাপের সেমি-ফাইনালে তিনি অর্ধ-শতরানের ইনিংস খেলেন। এ মৌসুম শেষে সাউথ অস্ট্রেলিয়া শেফিল্ড শিল্ডের শিরোপা জয় করে। রাজ্য দলের সফলতায় ডার্লিংয়ের ব্যাটিং উল্লেখযোগ্য ভূমিকা পালন করে। ১৯৮২ সালে পাকিস্তান সফরে দল থেকে তাকে উপেক্ষার বিষয়টি বেশ কয়েকজন ক্রিকেটবোদ্ধার কাছে বিস্ময়ের কারণ হয়ে দাঁড়ায়।

সঠিক অনুচ্ছেদ শিরোনাম কোনটি?
titleA. ভারত গমন
titleB. পাকিস্তানের মুখোমুখি
titleC. ওয়েস্ট ইন্ডিজের মুখোমুখি
titleD. জাতীয় দলে প্রত্যাবর্তন
উত্তর: titleD
বাংলাদেশের রান্না-বান্নার ঐতিহ্যের সাথে ভারতীয় ও মধ্যপ্রাচ্যের রান্নার প্রভাব রয়েছে। ভাত, ডাল ও মাছ বাংলাদেশীদের প্রধান খাবার, যার কারণে বলা হয়ে থাকে "মাছে ভাতে বাঙালি"। দেশে ছানা ও অন্যান্য প্রকারের মিষ্টান্ন , যেমন [[রসগোল্লা]], [[চমচম]] বেশ জনপ্রিয়। ভাতজাতীয় খাবারের মধ্যে বিরিয়ানি, পোলাওজাতীয় উচ্চ ক্যালরির খাবার বেশ সমাদৃত। তাছাড়া তেল-চর্বিজাতীয় মসলাযুক্ত রন্ধনপ্রণালী এতদ অঞ্চলের মানুষের খাদ্যতালিকার অন্যতম বৈশিষ্ট্য। সাধারণ মানুষ শাক-সবজিকে তুলনামূলক গরীবদের খাদ্য মনে করেন আর মাছ-মাংসকে আভিজাত্য ধরে নেন।

সঠিক অনুচ্ছেদ শিরোনাম কোনটি?
titleA. রন্ধন
titleB. আরও দেখুন
titleC. ক্রীড়া
titleD. নৃত্য
উত্তর: titleA
সেপ্টেম্বর, ২০১৮ সালে স্বাগতিক শ্রীলঙ্কার বিপক্ষে টেস্ট সিরিজে অংশ নেয়ার জন্য ইংল্যান্ডের সদস্যরূপে দলে অন্তর্ভূক্তকরণে নাম প্রকাশ করা হয়। শ্রীলঙ্কা সফরে লিয়াম ডসন আঘাতপ্রাপ্ত হলে ডেনলিকে ইংল্যান্ডের সীমিত ওভারের দলে খেলার জন্য রাখা হয়। তবে, ওডিআই সিরিজ খেলার সৌভাগ্য হয়নি তার। এ সফরে একমাত্র টি২০আই খেলায় অংশগ্রহণের মাধ্যমে আন্তর্জাতিক ক্রিকেট অঙ্গনে পুণঃপ্রবেশ করেন। সর্বশেষ আন্তর্জাতিক খেলায় অংশগ্রহণের ৩,১০২ দিন পর খেলেন তিনি। এর মাঝে গত হয়ে যায় ৩৮৪টি খেলা। খেলায় তিনি ২০ রান সংগ্রহ করেন। এছাড়াও, বল হাতে নিয়ে চার উইকেট দখল করেন। ফলশ্রুতিতে ম্যান অব দ্য ম্যাচের পুরস্কার লাভ করেন। তন্মধ্যে, তার সংগৃহীত ৪/১৯ বোলিং পরিসংখ্যানটি ইংল্যান্ডের টি২০আইয়ে দ্বিতীয় সেরা বোলিং পরিসংখ্যানের মর্যাদা পায়। খেলায় তার দল ৩০ রানে জয় তুলে নেয়।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. অর্জনসমূহ
titleC. শ্রীলঙ্কা গমন, ২০১৮-১৯
titleD. ফ্রাঞ্চাইজ ক্রিকেট
উত্তর: titleC
১৯৩০ ও ১৯৪০-এর দশকে ত্শা-রোং-জ্লা-ব্জাং-দ্গ্রা'-'দুল তিব্বতের অর্থনৈতিক বিকাশের দিকে নজর দেন। ১৯৩৩ খ্রিষ্টাব্দে ত্রয়োদশ দলাই লামা মৃত্যুবরণ করলে তাকে গ্রা-ব্শি-দ্নুল-খাং () বা তিব্বতের ট্যাঁকশালের প্রধান করে দেওয়া হয়। এই বিভাগটি কাগজের নোটের মান বৃদ্ধি করা ছাড়াও অস্ত্র মজুত এবং লাসা শহরকে বৈদ্যুতিকরণের চেষ্টা করত। ১৯৪৭ খ্রিষ্টাব্দে তিনি তিব্বতের অর্থব্যবস্থাকে সুদৃঢ় করতে কাগজের নোটের সমান দামের সোনা মজুত করার কথা প্রচার করতে শুরু করেন।

সঠিক অনুচ্ছেদ শিরোনাম কোনটি?
titleA. সেতু নির্মাণ
titleB. চলচ্চিত্র রূপায়ণ
titleC. অর্থনীতৈক উন্নতির প্রচেষ্টা
titleD. সমর অধিনায়ক
উত্তর: titleC
২৫ মে ২০১৩ তারিখে লন্ডনে প্রথম ইন্টারন্যাশনাল চিলড্রেনস বন্ধুত্বের জন্য ফুটবল ফোরাম অনুষ্ঠিত হয়, যেটি ৮টি দেশের প্রায় ৭০০ শিশুকে স্বাগত জানায়: বুলগেরিয়া, যুক্তরাজ্য, হাঙ্গেরি, জার্মানি, গ্রীস, রাশিয়া, সার্বিয়া এবং স্লোভানিয়া।

ফোরাম চলাকালীন সময়ে শিশুরা অন্যান্য দেশ থেকে আসা তাদের সঙ্গীদের সাথে, বিখ্যাত ফুটবল খেলোয়াড়দের সাথে কথা আদানপ্রদান করে এবং ইউইএফএ চ্যাম্পিয়নস লীগ ফাইনাল খেলা উইম্বলি স্টেডিয়ামে পরিদর্শন করে।

ফোরামে শিশুরা একটি খোলা চিঠি লিখে যেখানে তারা প্রকল্পটির আটটি মূল্যবোধের সমন্বয় করে: বন্ধুত্ব, সাম্য, সততা, সুস্বাস্থ্য, শান্তি, নিষ্ঠা, বিজয় এবং ঐতিহ্য। পরবর্তীতে সেই চিঠি ইউইএফএ, ফিফা এবং আইওসি প্রধানদের নিকট পাঠানো হয়।

সঠিক অনুচ্ছেদ শিরোনাম কোনটি?
titleA. বন্ধুত্বর জন্যে ফুটবল ২০১৩
titleB. বিভিন্ন পর্বের মধ্যে প্রতিভাগীদের কার্যকলাপ
titleC. নাইন ভ্যালুস কাপ
titleD. বন্ধুত্বের জন্য ফুটবল ২০১৯
উত্তর: titleA
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৬ টি কেন্দ্রের মধ্যে ১ টি বিধানসভা কেন্দ্র তফসিলী জাতি অথবা তফসিলী উপজাতিদের সংরক্ষিত। এই ৬ টি বিধানসভাতে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩০ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২০ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২৯ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।

সঠিক অনুচ্ছেদ শিরোনাম কোনটি?
titleA. নির্বাচনের ফলাফল
titleB. ইতিহাস
titleC. বর্তমান ও প্রাক্তন বিজয়ী সাংসদদের তালিকা
titleD. বিধানসভা কেন্দ্র গুলি
উত্তর: titleD
ইলিয়াস শাহ পুন্ড্রে তাঁর রাজধানী স্থাপন করেন। তিনি গঙ্গা, ব্রহ্মপুত্র এবং মেঘনা নদীর বদ্বীপকে বাংলার সুলতানে একীভূত করেন। ইলিয়াস শাহ উপমহাদেশের পূর্বের বেশ কয়েকটি নগর-রাজ্য ও রাজ্যের বিরুদ্ধে যুদ্ধ এবং অভিযান চালান। তিনি পূর্ব বাংলা এবং উত্তর বিহার জয় করেন। তিনি নেপালে প্রথম মুসলিম সেনাবাহিনীর নেতৃত্ব দেন, কাঠমান্ডু উপত্যকায় আক্রমণ করেন এবং ধন-সম্পদ নিয়ে বাংলায় ফিরে আসেন। তিনি পূর্বের আসাম থেকে পশ্চিমে বারাণসী পর্যন্ত নিয়ন্ত্রণ করেন। ১৩৫৩ সালে, ইলিয়াস শাহ শাহী বাংলা-দিল্লির সুলতানি যুদ্ধের সময় একডালা দুর্গ অবরোধে দিল্লি সুলতান ফিরোজ শাহ তুঘলকের কাছে পরাজিত হন। বাংলা দিল্লি সুলতানের প্রতি কর জানাতে সম্মত হয়। অনেক অধিকৃত অঞ্চলের নিয়ন্ত্রণ হারিয়ে ফেললেও, ইলিয়াস শাহ বাংলাকে দৃঢ় নিয়ন্ত্রণে করেন।

ইলিয়াস শাহ ইন্দো-তুর্কি ইলিয়াস শাহী রাজবংশ প্রতিষ্ঠা করেছিলেন যা বাংলায় পনের দশক ধরে রাজত্ব করেছিল। তাঁর পুত্র এবং উত্তরসূরি সিকান্দার শাহ ১৩৯৫৯ সালে একডালা দুর্গের দ্বিতীয় অবরোধের সময় দিল্লির সুলতান ফিরোজ শাহ তুঘলককে পরাজিত করেন। পূর্বসূরীর স্বাধীনতার স্বীকৃতি দিয়ে দিল্লি ও বাংলার মধ্যে একটি শান্তিচুক্তি স্বাক্ষরিত হয়। ফিরোজ শাহ তুঘলক সিকান্দার শাহকে ৮০,০০০ টাকা মূল্যের একটি সোনার মুকুট উপহার দেন। শান্তি চুক্তি দুটি শতাব্দীর জন্য বাংলার স্বাধীনতা নিশ্চিত করে।

সিকান্দার শাহের শাসনকাল তিন দশক স্থায়ী ছিল। আদিনা মসজিদটি তাঁর রাজত্বকালে নির্মিত হয়েছিল। মসজিদের নকশাটি দামেস্কের বড় মসজিদের উপর ভিত্তি করে তৈরি হয়েছিল - এটি নতুন অঞ্চলে ইসলাম প্রবর্তনের সময় ব্যবহৃত একটি স্টাইল। এই সময়ে, কৃষিজমিগুলির বেশিরভাগ অংশ হিন্দু জমিদার দ্বারা নিয়ন্ত্রিত ছিল, যা মুসলিম তালুকদারদের সাথে উত্তেজনা সৃষ্টি করেছিল।

মধ্যযুগীয় ইসলামী রাষ্ট্রগুলির মধ্যে বঙ্গ পূর্ব সীমান্ত রাজ্যতে পরিণত হয়েছিল। চতুর্দশ শতাব্দীতে, ইসলামী সাম্রাজ্য পশ্চিমে স্পেন থেকে পূর্ব ভারতীয় উপমহাদেশ পর্যন্ত বিস্তৃত ছিল। স্থানীয় ভাষার পাশাপাশি ফারসি ও আরবি ব্যবহৃত হত। পারস্য কূটনৈতিক ও বাণিজ্যিক ভাষা হিসাবে ব্যবহৃত হত। আরবী ছিল আলেমদের সাহিত্যের ভাষা। বাংলায়, বাংলা ভাষা আদালতের ভাষাতে পরিণত হয়েছিল এবং এটি মুসলিম শাসনের অধীনে মূল ভাষা ছিল।

তৃতীয় সুলতান গিয়াসউদ্দিন আজম শাহ বিদেশের বাংলার প্রভাব বিস্তার করতে শুরু করেন। তিনি মিং চীনে দূত প্রেরণ শুরু করেন যা তার উত্তরসূরিদের শাসনকালেও ঐতিহ্য হিসাবে অব্যাহত ছিল । গিয়াসউদ্দিন আরবে নির্মাণ প্রকল্পগুলিতে আর্থিক সাহায্য করেন। তিনি পারস্য কবি হাফিজের সাথে চিঠিপত্র ও কবিতা বিনিময় করতেন। বাংলার সুলতানরা কায়রোর আব্বাসীয় খিলাফতের প্রতি নামমাত্র আনুগত্যের অঙ্গীকার করতো। সুলতানদের মুদ্রাগুলিতে প্রায়শই সমসাময়িক আব্বাসীয় খলিফার নাম থাকতো। গিয়াসউদ্দিন আজম শাহ পান্ডুয়া ছাড়াও মধ্য বাংলা শহর সোনারগাঁওয়ে তাঁর দরবার বা আদালত স্থাপন করেন। চীনা দূতদের ভ্রমণ বিবরণীতে বলা হয়েছে যে সুলতান সোনারগাঁও নদীর বন্দরের নিকটে একটি প্রাসাদে বাস করতেন। নদী বন্দরটির চীন, দক্ষিণ-পূর্ব এশিয়া এবং মধ্য প্রাচ্যের সাথে যোগাযোগের ব্যবস্থার মাধ্যম ছিল। ১৪০৬ সালে মা হুয়ান সোনারগাঁকে একটি বৃহৎ মহানগর হিসাবে আবিষ্কার করেন। অন্যান্য চীনা দূতগণ একটি সুরক্ষিত প্রাচীরযুক্ত শহরের বর্ণনা সরবরাহ করেছিলেন। সোনারগাঁও ছিল সূফী শিক্ষা এবং পারস্য সাহিত্যের কেন্দ্র। সুলতান গিয়াসউদ্দিন হাফিজকে সোনারগাঁয়ে বসতি করার আমন্ত্রণ জানিয়েছিলেন।

সঠিক অনুচ্ছেদ শিরোনাম কোনটি?
titleA. অধীন রাজ্যসমূহ
titleB. প্রথম দিকের শাহী বাংলা (১৪ শ ও ১৫ শ শতাব্দী)
titleC. ইতিহাস
titleD. প্রতিষ্ঠিত শহর
উত্তর: titleB
পান্ডুলিপি চিত্রায়নের জন্য ব্যবহৃত উসমানীয় অণুচিত্রশিল্প পারস্যের অণুচিত্রের দ্বারা প্রভাবিত ছিল। এছাড়াও এতে বাইজেন্টাইন শিল্প, পান্ডুলিপি চিত্রায়নের প্রভাব ছিল। ১৫শ শতাব্দীতে তোপকাপি প্রাসাদে চিত্রশিল্পীদের গ্রিক একাডেমি "'নাকাশান-ই-রুম" প্রতিষ্ঠিত হয়। পরের শতাব্দীর প্রথমদিকে পারস্য একাডেমি "নাকাশান-ই-ইরানি" প্রতিষ্ঠিত হয়। সুলতান বা প্রশাসকদের দরবার থেকে শিল্পীদের সহায়তা করা হত। স্বাক্ষর হিসেবে ব্যবহৃত তুগরাও শিল্পকলার অন্তর্গত।

গালিচা তৈরি সাম্রাজ্যের একটি সমৃদ্ধশালী শিল্প ছিল। সৌন্দর্যমন্ডিত অলংকরণ ও ধর্মীয় কাজে গালিচার ব্যবহার ছিল। এরূপ গালিচা তৈরির প্রণালি মধ্য এশিয়ার যাযাবরদের মধ্যে উৎপত্তি লাভ করে। আনাতোলিয়ার সমাজে এই প্রথা ছড়িয়ে পড়েছিল। মেঝে ছাড়াও দেয়াল ও প্রবেশপথে গালিচা ব্যবহার করা হত। 

সঠিক অনুচ্ছেদ শিরোনাম কোনটি?
titleA. সরকার
titleB. শিল্পকলা
titleC. সামরিক বাহিনী
titleD. পরাজয় ও বিলুপ্তি (১৯০৮-১৯২২)
উত্তর: titleB
এগুলি প্রজ্ঞা-বিষয়ক গ্রন্থ। এক্ষেত্রে প্রজ্ঞার অর্থ, বাস্তবকে সত্যরূপে দেখার ক্ষমতা। এগুলিতে দার্শনিক মতবাদ বিশেষ নেই। বরং এখানে বাস্তবের প্রকৃতিকে সহজভাবে দেখানোর চেষ্টা করা হয়েছে। এই প্রচেষ্টা করা হয়েছে কূটাভাসের ব্যবহারের মাধ্যমে। মূল ধারণাটি একটি বিপ্লবাত্মক অভিন্নতাবাদ। এই পথে দেখার প্রত্যেকটি ভিন্নতাবাদী মত খণ্ডিত হয়েছে। তাই মতবাদটিকে অস্তিত্ব ও অনস্তিত্ব কোনটিই না বলে শূন্যতা বলা হয়। এই মতে কোনো মূলগতভাবে অপরিবর্তনশীল প্রকৃতি বলে কিছু নেই। প্রজ্ঞাপারমিতা একটি অক্ষরে প্রজ্ঞা চয়নের মাধ্যমে পরিপূর্ণতা অর্জনের কথা বর্ণনা করে: সংস্কৃত/পালি স্বরবর্ণ অ। এটি ভারতীয় বর্ণমালার প্রথম অক্ষর এবং কথ্য শব্দের সবচেয়ে নিরপেক্ষ/মৌলিক অক্ষর।

অনেক সূত্রই সংশ্লিষ্ট সূত্রের পঙক্তি বা শ্লোকের সংখ্যার দ্বারা পরিচিত।

এডওয়ার্ড কোনজ, যিনি প্রায় সব কটি প্রজ্ঞাপারমিতা সূত্র ইংরেজিতে অনুবাদ করেছিলেন, তিনি এই সাহিত্যের বিকাশকাল নিম্নিলিখিত পদ্ধতিতে চিহ্নিত করেছিলেন:

প্রজ্ঞাপারমিতা বৌদ্ধধর্মের সবকটি মহাযান শাখাকে অনুপ্রাণিত করেছিল।
সঠিক অনুচ্ছেদ শিরোনাম কোনটি?
titleA. বজ্রযান সাহিত্যের অন্যান্য ধর্মগ্রন্থ
titleB. ধর্মীয় সাহিত্যের প্রথা
titleC. বিনয়
titleD. প্রজ্ঞাপারমিতা গ্রন্থাবলি
উত্তর: titleD
১৯২৯ সালের রাঁচির (বিহার) স্কুল থেকে ম্যাট্রিক পাস করে বাঁকুড়ার কলেজে ভর্তি হন। এ সময় অনুশীলন দলের সঙ্গে তার যোগাযোগ ঘটে ও তিনি রাজনীতিতে জড়িয়ে পড়েন। বাঁকুড়া কলেজ থেকে তাকে বহিষ্কার করা হলে তিনি কলকাতায় এসে সিটি কলেজে ভর্তি হন। কিন্তু পুলিশের উৎপাতে লেখাপড়ায় বিঘ্ন হওয়ায় বরিশালে এসে ব্রজমোহন কলেজে ভর্তি হন। থাকতেন তার মাতুল সত্যানন্দ দাশের বাড়িতে, ইনি কবি জীবনানন্দ দাশের পিতা। ১৯৩৪ সালে তার পিতা অবসর গ্রহণ করলে মুন্সীগঞ্জের লৌহজংয়ের গাউরদিয়া গ্রামে পৈতৃক বাড়িতে সবাই বসবাস করতে শুরু করেন, পরে ওই গ্রাম পদ্মায় বিলীন হয়ে যায়। তখন সবাই ঢাকা শহরে চলে আসেন এবং সংসার চালানোর জন্য বাধ্য হয়ে পড়াশোনা ছেড়ে দিয়ে রণেশ দাশগুপ্তকে সাংবাদিকতার চাকরি নিতে হয়।

সঠিক অনুচ্ছেদ শিরোনাম কোনটি?
titleA. প্রাতিষ্ঠানিক শিক্ষা
titleB. সাংবাদিক জীবন ও রাজনীতি
titleC. প্রবন্ধ ও অনূদিত গ্রন্থ
titleD. পারিবারিক ইতিহাস
উত্তর: titleA
যুবক নূর মোহাম্মদ শেখ ১৯৫৯-এর ১৪ মার্চ পূর্ব পাকিস্তান রাইফেলস বা ইপিআর-এ যোগদান করেন।. দীর্ঘদিন দিনাজপুর সীমান্তে চাকরি করে ১৯৭০ সালের ১০ জুলাই নূর মোহাম্মদকে দিনাজপুর থেকে যশোর সেক্টরে বদলি করা হয়। এরপর তিনি ল্যান্স নায়েক পদে পদোন্নতি পান। ১৯৭১ সালে যশোর অঞ্চল নিয়ে গঠিত ৮নং সেক্টরে স্বাধীনতা যুদ্ধে যোগদান করেন। যুদ্ধ চলাকালীন যশোরের শার্শা থানার কাশিপুর সীমান্তের বয়রা অঞ্চলে ক্যাপ্টেন নাজমুল হুদা'র নেতৃত্বে পাক হানাদারদের বিরুদ্ধে যুদ্ধ করেন।

সঠিক অনুচ্ছেদ শিরোনাম কোনটি?
titleA. সমাধি
titleB. জীবন ও শিক্ষা
titleC. যেভাবে শহীদ হলেন
titleD. কর্মজীবন
উত্তর: titleD
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হ্যান্স এবলিং। ১৮ আগস্ট, ১৯৩৪ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

ইংল্যান্ডে তিনি যথেষ্ট সফলতার স্বাক্ষর রাখেন। স্পিননির্ভর অস্ট্রেলীয় দলটিতে ২০.৮০ গড়ে ৬২ উইকেট পান। ওভালে সিরিজের চূড়ান্ত টেস্টে অংশ নেন। এটিই তার একমাত্র টেস্টে অংশগ্রহণ ছিল। ওয়ালি হ্যামন্ডসহ তিনজনের উইকেট পান। এছাড়াও, দ্বিতীয় ইনিংসে বিল ও’রিলির সাথে শেষ উইকেট জুটিতে চল্লিশ মিনিটে ৫৬ রান তুলেন। নিজে করেন ৪১ রান।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. শৈশবকাল
titleD. ব্যক্তিগত জীবন
উত্তর: titleB